Samarinda
Samarinda (indonez. Samarinda) – miestas Indonezijoje, Borneo salos rytuose, šalia Mahakamo upės, 50 km nuo Makasaro sąsiaurio. Rytų Kalimantano provincijos administracinis centras. 562,4 tūkst. gyventojų (2000 m.). Apylinkėse išgaunama nafta ir akmens anglis. Eksportuojama mediena, anglis, kaučiukas, rotanas. Yra oro uostas, svarbus upių ir jūrų uostas (prekyba su salos gilumoje esančiais rajonais).